MAM (Mini Akıllı Mühimmat, תחמושת מיקרו חכמה) היא משפחה של תחמושת חכמה מונחת GPS / INS ולייזר המיוצרת על ידי ROKETSAN. הטורקית. החימוש פותח עבור כלי טיס בלתי מאוישים (UAV), מטוסי תקיפה קלים, מטוסי קרב ומשימות אוויר קרקע לפלטפורמות אוויר בעלות יכולת מטען נמוכה. MAM יכול לעסוק ביעדים נייחים ונעים בדיוק רב.
היסטוריה תפעולית.
פעולות בהן משתמשים ברקטה,
טבח לודוש
טבח לודוש או הטבח בלודוש היה טבח, שהתרחש בעיר לודוש שברומניה בתקופת מלחמת העולם השנייה בין ה-5 ל-13 בספטמבר 1944. בטבח נורו למוות 15 יהודים ו-2 רומנים על ידי חיילים הונגרים.
האירוע.
בין התאריכים 5–13 בספטמבר 1944 נכבשו יישובי הגבול לודשו וסרמאשו, שנמצאים בצפון טרנסילבניה, על ידי יחידות של הצבא והז'נדרמריה ההונגרית. לאחר כיבוש היישובים, ירו מספר חיילים ב17 תושבים שהתגוררו בפאתי הכפר, 15 יהודים ו-2 רומנים, מרביתם נשים שנאנסו לפני הירצחן.
חקירת האירוע.
לאחר הטבח, החלה חקירה לאיתור האשמים בטבח. החקירות התרחשו בין השנים 1945–1946. החיילים ההונגרים שירו בתושבי העיר מעולם לא זוהו, אך שתי ילידות העיר, בלה סבבו ואליזבתה ברטה, נמצאו אשמות על ידי בית הדין העממי בקלוז' שברומניה.
שטראסריזם
שטראסריזם (בגרמנית: "Strasserismus" או "Straßerismus") הוא זרם באידאולוגיה הנאצית, שקורא לפעולה רדיקלית ומאסיבית יותר שמבוססת על מעמד העובדים. השטראסריזם דגל באנטישמיות כלכלית יותר מסוגים שונים של אנטישמיות, מתוך שאיפה להגיע ל"לידה מחדש לאומית". השם של התנועה מגיעה משמות גרגור ואוטו שטראסר, שני אחים שמזוהים עם הרעיון הזה.
אוטו שטראסר, שהתנגד לרעיונות של אדולף היטלר בגלל רעיונות אסטרטגיים שונים, גורש מהמפלגה הנאצית בשנת 1930 והוגלה לצ'כוסלובקיה, בזמן שאחיו גרגור נרצח בגרמניה הנאצית ב-30 ביוני 1934 בזמן ליל הסכינים הארוכות, מבצע רצחני נגד המתנגדים של היטלר, שכלל את האלמנטים השטראסריסטים בכל המדינה. השטראסריזם נישאר עמדה אקטיבית בזרמים הנאו-נאציים הבינלאומיים שלאחר מלחמת העולם השנייה.
האחים שטראסר.
גרגור שטראסר.
גרגור שטראסר (1892-1934) התחיל את הקריירה שלו בכך שהצטרף ל"פרייורפס" אחרי ששירת במלחמת העולם הראשונה. שטראסר היה חלק ב"פוטש של קאפ" הוא הקים "וולקישר וורברבנד" ("איחוד הגנתי פופולרי") שהוא איחד עם המפלגה הנאצית בשנת 1921. בהתחלה הוא היה תומך נאמן של היטלר, ולקח חלק ב"הפוטש במרתף הבירה" והחזיק במספר עמדות גבוההות במפלגה הנאצית. אבל לאחר זמן קצר שטראסר התחיל להיות תומך חזק בימין הראדיקלי של המפלגה וטען שהמהפכה הלאומית צריכה להיות חזקה נגד עוני ולנסות לבנות תמיכה אצל העובדים. שטראסר נרצח בזמן ליל הסכינים הארוכות בשנת 1934.
אוטו שטראסר.
אוט שטראסר (1897–1974) היה גם חלק מה"פרייקורפס", אבל הוא הצטרף למפלגה הסוציאל-דמוקרטית של גרמניה ונלחם נגד הפוטש של קאפ. שטראסר הצטרף למפלגה הנאצית ב-1925, שם הוא המשיך לקדם את החשיבות של הסוציאליזם בנאציונל-סוציאליזם. שטראסר הוגלה על ידי המפלגה הנאצית ב-1930 והקים את ה"חזית השחורה", ארגון שקרא ללאומנים גרמנים להתחיל מהפכה סוציאליסטית. שטראסר ברח מגרמניה ב-1933 וחי בצ'כוסלובקיה וקנדה לפני שחזר למערב גרמניה מאוחר יותר בחייו, בכל הזמן שלו בגלות הוא רשם נגד היטלר וטען שהוא (היטלר) בגד באידאולוגיה הנאצית.
פרעות מנאמה (1947)
עקב מלחמת העצמאות, התרחשו מהומות ופרעות נגד הקהילה היהודית במנאמה, בירת בחריין, ב-5 בדצמבר 1947. קבוצות גדולות של אנשים ותושבים שדדו ופרצו לחנויות ולבתים של היהודים במנאמה, בנוסף להרס בית הכנסת היחיד בעיר. בפרעות מתה יהודיה אחת.
הקהילה היהודית בבחריין.
הקהילה היהודית הזעירה של בחריין, בעיקר צאצאי יהודים של מהגרים שנכנסו למדינה בראשית המאה העשרים מעיראק, מנתה 1500 אנשים, בשנת 1947.
הפרעות.
בעקבות תוכנית החלוקה, נערכו הפגנות רבות נגד ההצבעה בעולם הערבי בין התאריכים 2–5 בדצמבר 1947. ביומיים הראשונים של ההפגנות בבחריין, נזרקו סלעים נגד יהודים, אך עיקר הפרעות היו ב-5 בדצמבר, אז נפרצו בתים וחנויות רבות של יהודים על ידי ההמון. בהתפרעויות נהרס בית הכנסת היחיד בבחריין. בפרעות נהרגה אישה אחת, לא ידוע כיצד היא מתה. יהודים מקומיים האשימו בהתפרעויות ערבים זרים.
לאחר הפרעות.
לאחר הפרעות, עזבו רוב יהודי בחריין את בחריין. רובם היגרו לבריטניה, אך גם לארצות הברית וחלקם עלו לישראל. הם הורשו לעזוב עם רכושם, אך נאלצו לוותר על אזרחותם.
הברודס
הברודס (באנגלית: The Broads), המוכר גם בשם הנורפק ברודס, הוא אזור במזרח אנגליה המאופיין בתעלות מים ואגמים הניתנים לשיוט.
אזור הברודס אינו כלול באופן רשמי בין הפארקים הלאומיים של הממלכה המאוחדת, אך נמצא במעמד שימור כמעט זהה לכך, כאשר הוא מנוהל על ידי רשות הברודס ולעיתים מכונה באופן לא רשמי "הפארק הלאומי הברודס". שטחי הברודס נמצאים בעיקר במחוז נורפוק ("הנורפוק ברודס") עם חלק קטן יותר במחוז סאפוק השכן ("הסאפוק ברודס"), אך עם זאת האזור כולו זכה לכינוי "נורפוק ברודס". מלבד הערך של הברודס כשמורת טבע, האזור נחשב לאזור השיוט השלישי בגודלו באי הבריטי, לכן רשות הברודס אחראית גם על תנועת השייט בגופי המים מה שמונע מהאזור להוות פארק לאומי רשמי.
אזור הברודס מוגן החל משנת 1976 כאתר רמסר.
תיאור.
אזור הברודס כולל שבעה נהרות עיקריים ומספר יובלים, שביניהם אזורים מוצפים, מאגרים טבעיים ותעלות מים. עד לשנות ה-60 היה נהוג לחשוב שכל האוזר הוא תוצאה של הצפה טבעית של מישור החוף וערוצי הנחל, אז התגלה כי הרבה ממאפייני הנוף נוצרו באמצעות כריה מאסיבית של אדמת כבול באזור במהלך ימי הביניים. עם העלייה במפלס הים, האזורים שנחפרו הוצפו בהדרגה, למרות הקמה של סכרים וטחנות רוח לשאיבת המים (בדומה לנהוג בהולנד) נוצרו אותם גופי מים ייחודיים.
לאורך השנים בין המאה ה-17 ותחילת המאה ה-20 נעשו ניסיונות שונים להרחבת נתיבי השייט והעמקה של חלק מהתעלות לשימוש כלי שיט, בנוסף התפתחות תעשייתית ועירונית באזורים שונים בברודס הביאו לשינוי הערוצים והתעלות והסדרה של גבולות גופי המים. משום שורב גופי המים הם למעשה שטחים מוצפים מהים, ברובם הם מושפעים מתנועת הגאות והשפל, כך שככל שמתקרבים לים הגאות והשפל קיצוניים יותר בעוד שבאזורים פנימיים יותר הם כמעט ולא מורגשים.
הנהרות העיקריים כוללים את נהר הייר (River Yare) שהוא הנהר המרכזי שמנקז אליו את רוב ערוצי המים. הוא עובר דרומית לנוריץ' ונשפך לים סמוך לגרייט ירמות'. נהר הביור (River Bure), נהר השט (River Chet), נהר הוונסום (River Wensum) ונהר הווייבני (River Waveney) כולם יובלים של הייר; נהר הביור (River Bure) שהוא יובל מרכזי של הייר; נהר הת'רן (River Thurne) ונהר האנט (River Ant) שהם יובלים של הביור. מעבר לנהרות אלו כאמור ישנה רשת של תעלות "ברודס" המקשרות בין גופי המים השונים ואזורים מוצפים נוספים לאורך הנהרות, הנחלים ותעלום המים.
יחסי הונגריה–מרוקו
יחסי הונגריה–מרוקו הם היחסים הדיפלומטיים שבין הונגריה לבין ממלכת מרוקו.
סקירה כללית.
שתי המדינות כוננו יחסים דיפלומטיים בשנת 1959, ובשנת 2019 הן חגגו 60 שנה ליחסים הדיפלומטיים. בשנת 2017 הושק קו טיסה ישיר מאגאדיר לבודפשט. ביוני 2021 חתמו שר החוץ המרוקאי, נאסר בוריטה ושר החוץ והמסחר ההונגרי פטר סז'יארטו, במהלך ביקור רשמי במרוקו, על חיזוק שיתוף הפעולה הכלכלי והמסחרי בין המדינות. המסמך מציין כי שתי המדינות מחויבות לעודד שיתוף פעולה עסקי בתחומי עדיפות, בעיקר פיננסים, חקלאות, תעשייה, חינוך, אנרגיה, מים, בריאות ופיתוח בר קיימא.
פרעות מנאמה
הפרעות במנאמה
בקשטי
בקשטי (בבלארוסית וברוסית: Бакшты, ביידיש: באַקשט) הוא כפר במחוז משנה איוויה במחוז גרודנו שבבלארוס. עד שואת יהודי בלארוס התקיימה בו קהילה יהודית.
הקהילה היהודית.
בשנת 1897 נמנו בעיירה 1,461 תושבים, מתוכם 172 יהודים. מלחמת העולם הראשונה והכאוס שלאחריה חיסלו כמעט לחלוטין את היישוב היהודי בבקשטי וב-1921 נמנו בעיירה רק 13 יהודים. ב-1923 בנתה חברת יקופ"ו 10 בתים למען שרידי הקהילה ובסוף שנות ה-20 נמנו בה 55 יהודים.
בתקופת הכיבוש הנאצי גורשו יהודי בקשטי לגטו איוויה וב-12 במאי 1942 נרצחו עם שאר יושבי הגטו ונקברו בקבר אחים גדול בסמוך לאיוויה.
ברנוביצ'ה
אדמונד וזנמאייר
ד"ר אדמונד וזנמאייר (בגרמנית: Edmund Veesenmayer; באד קיסינגן, 12 בנובמבר 1904 – דרמשטאדט, 24 בדצמבר 1977) היה כלכלן גרמני מוביל, דיפלומט של גרמניה הנאצית, חבר בכיר במפלגה הנאצית (NSDAP) ובאס אס, ופושע מלחמה נאצי.
ביוגרפיה.
החל מ-1 בפברואר 1932 היה וזנמאייר חבר במפלגה הנאצית, או בשמה המלא: מפלגת הפועלים הגרמנית הלאומית-סוציאליסטית (NSDAP – מס' 873.780) ומיוני 1936 בשוצשטאפל (אס אס: 202.122). כמומחה כלכלי של משרד החוץ של הרייך הגרמני, הוא העריך את התנאים הכלכליים והפוליטיים במזרח, במזרח התיכון ובאירופה. בשנת 1943 ערך דו"ח ארוך על הונגריה (כולל דרום סלובקיה וטרנסילבניה כולה), ושירת באס אס עם כמה מטלות מיוחדות.